b'\n_START_ARTICLE_\nUsko huomisp\xc3\xa4iv\xc3\xa4\xc3\xa4n\n_START_SECTION_\nJuoni\n_START_PARAGRAPH_\nN\xc3\xa4ytelm\xc3\xa4n ja elokuvan alkuper\xc3\xa4isnimi tulee saksalaisesta patrioottisesta laulusta \xe2\x80\x9dDie Wacht am Rhein\xe2\x80\x9d. Tarinassa natsi-Saksasta Yhdysvaltoihin paennut saksalais-amerikkalainen pariskunta (Paul Lukas ja Bette Davis) teini-ik\xc3\xa4isine lapsineen aikoo auttaa Saksan vastarintaliikkeen toimintaa Yhdysvalloista k\xc3\xa4sin, mutta heid\xc3\xa4n suunnitelmansa paljastuu ja he joutuvat kiristyksen uhriksi. Perheen is\xc3\xa4 tappaa kirist\xc3\xa4j\xc3\xa4n ja joutuu pakenemaan Yhdysvalloista takaisin Eurooppaan. H\xc3\xa4nest\xc3\xa4 ei kuulu kuukausiin mit\xc3\xa4\xc3\xa4n, ja lopulta perheen 18 vuotta t\xc3\xa4ytt\xc3\xa4v\xc3\xa4 poika haluaa l\xc3\xa4hte\xc3\xa4 is\xc3\xa4\xc3\xa4 etsim\xc3\xa4\xc3\xa4n. \xc3\x84iti ep\xc3\xa4r\xc3\xb6i, koska pelk\xc3\xa4\xc3\xa4 menett\xc3\xa4neens\xc3\xa4 miehens\xc3\xa4 ja menett\xc3\xa4v\xc3\xa4ns\xc3\xa4 my\xc3\xb6s poikansa.\n_START_SECTION_\nVastaanotto ja j\xc3\xa4lkimaine\n_START_PARAGRAPH_\nPaul Lukas sai miesp\xc3\xa4\xc3\xa4osastaan Oscarin ja Golden Globen. Sen lis\xc3\xa4ksi elokuva tuotti kolme Oscar-ehdokkuutta: parhaasta elokuvasta, parhaasta k\xc3\xa4sikirjoituksesta (Hammett) ja parhaasta naissivuosasta Lucile Watson. _NEWLINE_The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.'